Okresná prokuratúra Bardejov 
Kellerova 7, 085 43 Bardejov

Sp. zn. : Pv 689/13/7701	Bardejov, 15.11.2013
EEČ : 2-54-118-2013

U Z N E S E N I E

Trestná vec:	obvinená XXXXX 
Prečin:	Krádež podľa § 212 odsek 2 písmeno d/ Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bardejov
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
stíhanej za prečin krádeže podľa § 212 ods. 2 písm. d/ Tr. zákona na tom skutkovom základe, 
                                                                                                                             že
dňa 06.08.2013 v čase okolo 18.00 hod. v katastrálnom území obce XXXXX, okr. XXXXX, v časti zvanej XXXXX, z lesného porastu XXXXX parcelného čísla XXXXX, vedeného na liste vlastníctva č. XXXXX ako lesný pozemok, bez povolenia odcudzila na zemi nachádzajúcu sa drevnú hmotu XXXXX v množstve ^XXXXX, čím takto XXXXX spôsobila škodu vo výške 3,04 eur,

lebo obvinená nebola v čase činu pre nepríčetnosť trestne zodpovedná.

Odôvodnenie:
	Uznesením povereného príslušníka Obvodného oddelenia PZ v XXXXX sp.zn. XXXXX zo dňa 06.09.2013 bolo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX na tom skutkovom základe, že dňa 06.08.2013 v čase okolo 18.00 hod. v katastrálnom území obce XXXXX, okr. XXXXX, v časti zvanej XXXXX z lesného porastu XXXXX parcelného čísla XXXXX, vedeného na liste vlastníctva č. XXXXX ako lesný pozemok, bez povolenia odcudzila na zemi nachádzajúcu sa  drevnú hmotu ^XXXXX, čím takto XXXXX spôsobila škodu vo výške 3,04 eur.

	V priebehu skráteného vyšetrovania bolo zistené, že obvinená XXXXX nevie čítať a písať a podľa lekárskej správy psychiatra zo dňa 02.11.2005 trpí mentálnou retardáciou - ťažkou duševnou zaostalosťou. Na základe uvedených zistení bol Okresným súdom XXXXX vydaný príkaz na vyšetrenie duševného stavu obvineného podľa § 148 ods. 2 Tr. poriadku pod sp.zn. XXXXX zo dňa 23.09.2013 a uznesením povereného príslušníka Obvodného oddelenia PZ v XXXXX sp.zn. XXXXX zo dňa 27.09.2013 boli podľa § 148 ods. 1, ods. 2 Tr. poriadku do konania pribratí dvaja znalci z odboru Zdravotníctvo a farmácia, odvetvie Psychiatria a Sexuológia.

	Zo záverov znaleckého posudku č. XXXXX zo dňa 19.10.2013, vypracovaného XXXXX a XXXXX, znalcami z odboru Zdravotníctvo a farmácia, odvetvie Psychiatria a Sexuológia vyplýva, že obvinená XXXXX, nar. XXXXX, trvale bytom XXXXX netrpí psychickou chorobou ako takou v zmysle psychózy, ale ide u nej o duševnú poruchu v zmysle vývojovej chyby intelektu a osobnosti, mentálnu retardáciu stredne ťažkého stupňa (imbecilitu), ktorá má podstatný vplyv na rozpoznávacie a ovládacie schopnosti. Z psychiatrického hľadiska ide o stav trvalý, liečbou neovplyvniteľný. Vzhľadom k jej psychickému stavu v inkriminovanej dobe boli u nej znížené forenzne psychiatricky významnou mierou rozpoznávacie a ovládacie schopnosti. Obvinená v čase spáchania činu, vzhľadom k svojmu psychickému stavu, nechápala spoločenskú nebezpečnosť svojho konania a dôvod, zmysel a účel trestného konania nie je schopná adekvátne chápať a nie je schopná , ani spôsobilá sa náležite vyjadrovať v trestnom konaní.

V zmysle ustanovenia § 215 ods. 1 písm. e/ Tr. poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.
	 
Vzhľadom na vyššie uvedené bolo potrebné rozhodnúť tak, ako je uvedené vo výrokovej časti tohto uznesenia.

	

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia.  
	
	Sťažnosť má odkladný účinok. (§ 185 a nasl. Tr. por.)

JUDr. Alena Džmurová
prokurátorka